b'\n_START_ARTICLE_\nDu\xc5\xa1an Mramor\n_START_SECTION_\nPolitika\n_START_PARAGRAPH_\nV 7. vladi Republike Slovenije pod vodstvom Antona Ropa (2002 - 2004) je vodil finan\xc4\x8dni resor._NEWLINE_Za finan\xc4\x8dnega ministra pa ga je v 12. vladi Republike Slovenije predlagal tudi Miro Cerar. 18. septembra 2014 je bil za ta polo\xc5\xbeaj tudi potrjen._NEWLINE_Mramor je bil od ustanovitve do marca 1999 predsednik Agencije za trg vrednostnih papirjev (ATVP). Posebej se je izkazal v aferi Dadas, ko je sprejel sklep, da noben vzajemni sklad ne sme imeti ve\xc4\x8d sredstev od povpre\xc4\x8dja. Zaokro\xc5\xbeile so govorice, da ko je to sli\xc5\xa1ala njegova \xc5\xbeena, doktorica matematike, ga je iz strokovnega razo\xc4\x8daranja poslala spati na kav\xc4\x8d._NEWLINE_Revija The Banker iz skupine Financial Times ga je imenovala za evropskega finan\xc4\x8dnega ministra leta 2016 _NEWLINE_14. januarja 2016 je pri\xc5\xa1lo v javnost, da je Mramor kot dekan ljubljanske ekonomske fakultete dobil dodatek za stalno pripravljenost v vi\xc5\xa1ini 45.000 EUR bruto, od katerih bo po lastnih trditvah vrnil nekaj ve\xc4\x8d kot 3.700 EUR v \xc5\xa1estih obrokih, kolikor mu jih je zakonsko potrebno vrniti._NEWLINE_13. julija 2016 je odstopil kot finan\xc4\x8dni minister.'